Üleeile kuulutati Aachenis välja Karl Suure Euroopa noorteauhinna võitjad.    2011. aasta Eesti vooru võitja oli noortevahetuse projekt "One World - Our World!", mis toimus 2010. aastal 20.-29. augustini Saaremaal ning tõi kokku 31 noort vanuses 18-25 aastat kuuest erinevast Euroopa riigist: Eestist, Sloveeniast, Kreekast, Itaaliast, Bulgaariast ja Lätist.    Noortevahetuse teemaks oli maailmaharidus ja globaalne teadlikkus. Projekti raames arutleti globaalsete probleemide üle, mis  vajaksid laiemat tähelepanu.